На "Беларусьфільме" фарміруюцца экспазіцыйныя зоны. Ужо ў пачатку наступнага года іх змогуць паказаць першым гасцям. Генеральны дырэктар кінастудыі Уладзімір Карачэўскі адзначыў, што на студыі рэгулярна арганізуюць экскурсіі для жадаючых. "У далейшым экспазіцыйныя зоны будуць пашырацца і напаўняцца дэкарацыямі, касцюмамі, машынамі, якія ствараюцца для карцін. Яны стануць пляцоўкамі для фотасесій і інтэрактыву. Зойме ў экспазіцыйнай зоне месца і танк па эскізах Леанарда Да Вінчы, які вырабілі на кінастудыі для здымак фільма "Авантуры Пранціша Вырвіча" паводле рамана Людмілы Рублеўскай", - сказаў Уладзімір Карачэўскі.